open-index/open-wikipedia-markdown huggingface dataset:
Roksane

**Roksane** (ennen 341 eaa.&ndash;n. 309 eaa.) oli Aleksanteri Suuren baktrialainen vaimo. Hän meni Aleksanterin kanssa naimisiin 327 eaa. Baktria oli Persian itäosissa nykyisen Afganistanin alueella. Roksanen isä oli *Oksyartes* Balkhista. Balkh oli viimeinen Aleksanterin käsiin joutuneista Persian provinsseista ja avioliitto oli yritys sovitella välejä baktrialaisiin satraappeihin. Antiikin lähteissä kuitenkin kerrotaan, että Aleksanteri rakasti vaimoaan. Roksane seurasi Aleksanteria Intiaan 326 eaa. Aleksanteri kuoli Babylonissa 323 eaa., mutta  Roksane synnytti hänelle vielä tämän jälkeen pojan Aleksanteri IV:n. Aleksanterin luoma valtakunta kuitenkin natisi liitoksistaan ja äidistä ja pojasta tuli valtapelin nappuloita. Aleksanterin äiti Olympias suojeli heitä Makedoniassa. Olympias kuitenkin murhattiin 316 eaa. Lopulta Kassandros murhautti Roksanan ja hänen poikansa noin 309 eaa.
Selkämeri

**Selkämeri** (), aikaisemmin *Raumanmeri*, on Pohjanlahden eteläosan nimitys. Etelässä se rajoittuu Ahvenanmaahan ja Ahvenanmereen ja pohjoisessa Merenkurkkuun. Selkämeri jakaantuu Suomen ja Ruotsin kesken, mutta keskellä Selkämerta on myös huomattavan suuri kansainvälinen vesialue. Saaria on vain rannikkoalueilla, kauempana rannikosta niitä ei ole. Selkämeren suolapitoisuus on noin 0,5&nbsp;%.
Merisääennustuksissa käytetään Selkämeren rajoille seuraavaa määritelmää: meren eteläraja kulkee leveyspiiriä 60°30′&nbsp;N seuraten. Selkämeren eteläosan pohjoisrajana on leveyspiiri 62°&nbsp;N, joka on samalla Selkämeren pohjoisosan eteläraja. Selkämeren pohjoisraja seuraa linjaa Ruotsin Järnas uddesta Suomen rannikon Halsögrundiin. Selkämeren kansainvälinen lyhennekoodi on B3, missä B on lyhennys Itämeren englanninkielisestä nimestä (*the Baltic Sea*). Selkämeren eteläosan lyhenne on B3S ja pohjoisosan B3N, missä S ja N viittaavat englanninkieleen (S= *south* ’etelä’; N= *north* ’pohjoinen’).

## Raumanmerestä Selkämereksi

Aiemmin Rauman edustalla ollut Pohjanlahden eteläinen osa tunnettiin *Raumanmerenä*. Vielä 1800-luvulle saakka nimi Raumanmeri säilyi, mutta 1900-luvun alussa sen rinnalle alkoi nousta nykyinen *Selkämeri*-nimitys. Aluksi nimi Selkämeri mainittiin kartoissa ja kirjoissa vain suluissa, mutta pian Selkämeri vakiintui viralliseksi nimeksi.

Raumalla nimenmuutosta vastaan protestoitiin. Vuonna 1933 kaupunginhallitus lähetti Suomen Maantieteelliselle seuralle pyynnön puuttua asiaan. Mitään ei kuitenkaan tapahtunut, ja vielä vuonna 1944 kaupunginhallitus osoitti valituksen suoraan Valtioneuvostolle. Tämäkään ei johtanut mihinkään. Nimi Raumanmeri kuitenkin elää vielä nykyäänkin. 

Selkämeren suurin syvyys on noin 300 metriä. Tämä syvin kohta (Ulvödjupet) sijaitsee Ruotsin aluevesillä.

## Suurimmat rannikkokaupungit
* Pori
* Rauma
* Gävle
* Sundsvall

## Katso myös
* Selkämeren kansallispuisto

## Lähteet

## Aiheesta muualla
Fjodor I

**Fjodor I** **Ivanovitš** (; 31. toukokuuta 1557 – 17. tammikuuta (J: 7. tammikuuta) 1598) oli Venäjän tsaari vuosina 1584–1598. Hänet tunnetaan myös nimellä *Fjodor Kellonsoittaja.*

Fjodorin äiti kuoli hänen ollessaan kolmevuotias ja hän kasvoi aikuiseksi isänsä, tsaari Iivana Julman varjossa. Hallituskaudellaan Fjodor osoitti vetäytyvänä ja hurskaana uskovaisena vain vähän mielenkiintoa valtion hallintoa kohtaan. Tämän seurauksena Fjodorin neuvonantajana ja lanko Boris Godunovista tuli Venäjän *[[de facto]]* hallitsija.  Godunovista tuli myös Venäjän virallinen hallitsija Fjodor I:n kuoltua, mitä seurasi Venäjän vaipuminen niin sanottuun sekasorron aikaan.

## Varhaiset vuodet
Fjodor syntyi Moskovassa Iivana Julman ja tämän ensimmäisen vaimon Anastasia Romanovnan kuudentena ja nuorimpana lapsena. Fjodor kasvoi kuitenkin ainoastaan isoveljensä Ivanin kanssa, koska kaikki muut hänen sisaruksensa kuolivat ennen kuin Fjodor oli vuoden ikäinen. Fjodorin äiti kuoli hänen ollessaan kolmevuotias, mikä vaikutti suuresti lapsen isään Iivanaan, joka oli ollut hyvin kiintynyt vaimoonsa. Fjodorin lapsuusaikoina tsaari Iivana Julma alkoi ansaita lisänimensä "Julma" ja meni useita kertoja uusiin naimisiin. Näistä liitoissa syntyi hengissä ainoastaan Fjodoria 25 vuotta nuorempi velipuoli, Dmitri Ivanovitš.

Fjodor meni naimisiin vuonna 1580 Irina Fjodorovna Godunovan (1557–1603) kanssa, jonka veli Boris Godunov oli Iivana Julman ministeri. Avioliitto oli aikakauden normeihin nähden poikkeuksellisen läheinen ja lämmin. Parille syntyi kuitenkin vain tytär Feodosia kaksitoista vuotta avioliiton solmisen jälkeen vuonna 1592, pikkutyttö kuoli kaksivuotiaana.

## Hallituskausi

Fjodorin vanhempi veli Ivan Ivanovitš kuoli isänsä raivokohtauksen tai sairauden seurauksena marraskuussa 1581. Tämän seurauksena Fjodorista tuli ensimmäinen kruununperillinen, mihin rooliin häntä ei ollut valmisteltu millään tavalla. Iivana IV Julma kuoli kolme vuotta myöhemmin ja Fjodor I kruunattiin Venäjän tsaariksi ja itsevaltiaaksi Moskovan Uspenskin katedraalissa.

Fjodor I:stä voidaan pitää käytännössä kokonaan nimellisenä hallitsija, jonka aikana Boris Godunovista toimi Venäjän *de facto* hallitsija. Koska Fjodorin avioliitto ei tuottanut lapsia, sammui hänen mukanaan vuosisatoja vanha Rurikin dynastian päälinja, vaikka monet dynastian sivulinjojen ruhtinaat olivatkin vielä merkittävässä roolissa myöhempinä aikoina. Perimyslinjan katkeamista voidaan pitää yhtenä keskeisenä syynä sekasorron ajan alkuun Fjodorin kuoleman jälkeen.

Fjodor I Ivanovitš kuoli 17. tammikuuta 1598 Moskovassa ja hänet haudattiin Kremlin Arkkienkelin katedraaliin. Tämän jälkeen tsaariksi valittiin Boris Godunov.

## Perhe
Fjodor I Ivanovitšin vaimo vuodesta 1580 oli Boris Godunovin sisar, Irina Fjodorovna Godunova (1557–1603). Liitosta syntyi yksi lapsi:

# Feodosia (s. 1592, k. 1594)

## Taiteessa
* Aleksei Tolstoi kirjoitti murhenäytelmän *Tsaari Feodor Joannovitsh*, jonka on suomentanut Martti Wuori.

## Lähteet
Fjodor II

**Fjodor II Borisovitš Godunov** (), (1589 Moskova, Moskovan Venäjä – 20. kesäkuuta (J: 19. kesäkuuta) 1605 Moskova) oli Venäjän tsaari muutaman kuukauden vuonna 1605 Venäjän historian sekasorron aikana tunnetulla ajanjaksolla. Hän oli Boris Godunovin poika. Isänsä kuoleman jälkeen Fjodor valittiin huhtikuussa 1605 tsaariksi. Pajarit vihasivat koko Godunovin sukua, ja kansa uskoi väärän tsaarin olevan syynä onnettomuuksiin.

Kesällä saapuivat Moskovaan Vale-Dmitrin lähettiläät, jotka vaativat Fjodorin syrjäyttämistä. Selitettiin, ettei vallanperijä, Iivana Julman poika Dmitri ollutkaan kuollut Uglitšissa, vaan aikoi palata Moskovaan. Kansa nousi kapinaan ja pajarit, yhtenä johtomiehenä Vasili Šuiski, pidättivät Fjodorin. Fjodor ja tämän äiti murhattiin pian. Vale-Dmitri ratsasti Moskovaan, jossa Dmitrin äiti Maria Nagaja tunnusti tämän pojakseen.
Gamma Draconis

**Gamma Draconis** (γ Dra / γ Draconis) eli **Eltanin**/Etamin/Ettanin/Rastaban/Rasabenon Lohikäärmeen tähdistössä oleva tähti. Tähden näennäinen kirkkaus 2,24 ja etäisyys 147,6±3,1 valovuotta. Absoluuttinen kirkkaus -1,04. Tähden spektriluokka on K5III. Väri-indeksi B-V 1,52 ja pintalämpötila 4&nbsp;000 K. Kokonaisluminositeetti 600 aurinkoa, näkyvän valon luminositeetti 200 aurinkoa, läpimitta 50 (25?) aurinkoa, massa 1,7 (5,0?) aurinkoa. Tähden kirkkaus vaihtelee 0,08 magnitudia.

Tähden He 10830 - spektriviiva vaihteleva. Eltaninin liikkeestä voidaan päätellä, että tähti ohittaa meidät 28 valovuoden päästä. Tähden ominaisliike on 0.025 kaarisekuntia vuodessa, ja tähti lähestyy spektrimittausten mukaan meitä nopeudella 26&nbsp;km/s.

## Lähteet
Tatarstanin lippu

**Tatarstanin lippu** on Venäjän federaatioon kuuluvan Tatarstanin tasavallan symboli. Lippu otettiin virallisesti käyttöön 23. marraskuuta 1991, jolloin se korvasi neuvostoaikana käytössä olleen lipun. Tatarstanin lipun on suunnitellut Tawil Xaciəxmətov (Тавил Хаҗиәхмәтов). Lippu muodostuu vihreästä ja punaisesta vaakaraidasta, jotka erottaa ohut valkoinen vaakaraita. Lipun väreistä vihreä kuvaa elpymistä ja kevään vehreyttä, valkoinen puhtautta ja punainen kypsyyttä, energiaa, voimaa ja elämää. Toisen tulkinnan mukaan vihreä kuvaa Islamia, punainen venäläisiä ja valkoinen etnisten ryhmien yhteiseloa.
Tatarstanin vaakuna

**Tatarstanin vaakuna** (**Aq Bars**) on Tatarstanin tasavallan virallinen vaakuna vuodesta 1991 lähtien. Aq Bars on vanha turkkilainen ja bolgaarilainen symboli, joka on suomennettuna *Valkoinen Leopardi* tai *Lumileopardi*. 

Vaakunassa olevista väreistä vihreä kuvaa elpymistä ja kevään vehreyttä, valkoinen kuvaa puhtautta ja punainen kuvaa kypsyyttä, energiaa, voimaa ja elämää. Kulta puolestaan kuvaa Tatarstanin kunniaa, kauneutta ja rikkautta. Siivekäs lumileopardi puolestaan on Tatarstanin tasavallan väestön suojelija.

Bolgaaria ja Kazanin kaanikunta, molemmat nyky-Tatarstanin edeltäjävaltioita, käyttivät tätä samaista symbolia valtiotunnuksenaan. Vaakunan nykyasun on suunnitellut Rif Fəxretdinov (Риф Фәхретдинов).

Kazanin jääkiekkojoukkue Ak Bars Kazan hyödyntää tätä symbolia.
Tatarstanin tasavallan hymni

**[[Tatarstan|Tatarstanin tasavallan]] hymni** otettiin virallisesti käyttöön 4. heinäkuuta 1993. Sen on säveltänyt Röstəm Yaxin ja sanoittanut vuonna 2013 Ramazan Baytimerov, perustuen hänen aikaisempaan runoonsa *Tuğan yağım* ("kotimaani").**' Hymnin sanoista puolet on [[Tataarin kieli|tataariksi]] ja puolet [[Venäjän kieli|venäjäksi]].

== Sanoitukset ==
**I.** Mäñge yäşä, ğaziz Watanıbız,

Xalqım teli izge teläklär!

Ğomerlekkä yaqın tuğan bulıp

Yäşi bezdä törle millätlär.

**II.** Küp ğasırlar kiçkän çal tarixlı

Danlı ilem, üzeñ ber dastan!

𝄆 Sindä genä bezneñ yazmışıbız,

Respublikam minem, Tatarstan! 

**III.** Tsveti, svjaštšennaja zemlja moja,

Da budet mirnym tvoi nebosvod!

Yedinyi dom u nas, odna semja,

Živjot v soglasi naš narod.

**IV.** Bogatyi mudrostju sedyh vekov,

Nadeždoi, veroju ty nam stal,

𝄆 I pust hranit tebja moja ljubov,

Moja Respublika, moy Tatarstan!𝄇



== Alkuperäinen runo ==
**Tuğan yağım - Ramazan Baytimerov'''

: Qüpme yullar yördem, dönya kürdem,
: Nazlı cillər yözem sıypadı.
: Siña qaytqaç qına, tuğan yağım,
: Qüqrəgemə şatlıq sıymadı.

: Tiq ber genə qöngə ayırılsam da
: Yamansulap sine yuqsınam.
: Sinnən başqa miña, tuğan yağım,
: Bu dönyada tormış yuq sıman.

: Tiq ber genə qöngə ayırılsam da
: Yətim qalğan kebeq bulamın.
: Tiq sin genä yəşəü maturlığı,
: Güzəllege yaqtı dönyanıñ

## Lähteet
Harmaaorava

**Harmaaorava** (*Sciurus carolinensis*) on Pohjois-Amerikasta Eurooppaan levinnyt jyrsijä.

## Koko ja ulkonäkö
Harmaaorava on väriltään pääosin harmaa. Turkin selkäpuolella on hajanaisia, ruosteenruskeita karvoja. Vatsa on väriltään vaaleampi. Harmaaorava on pituudeltaan noin 20–31 senttiä, ja sen häntä on lähes ruumiin pituinen, noin 20–25-senttinen. Aikuinen yksilö painaa 510–700 grammaa.

## Levinneisyys
Harmaaorava on peräisin Yhdysvaltain ja Kanadan itäisistä osavaltioista ja territorioista. Niiltä laji on levinnyt ihmisen mukana Pohjois-Amerikan länsiosiin, Etelä-Afrikkaan, Australiaan ja moniin Euroopan valtioihin, kuten Britanniaan ja Italiaan. Isossa-Britanniassa se on vieraslajina lähes syrjäyttänyt eurooppalaisen oravan (*Sciurus vulgaris*). Harmaaorava onkin luokiteltu sadan haitallisimman vieraslajin joukkoon.

## Lisääntyminen

Harmaaorava on sukukypsä 11 kuukauden ikäisenä. Sen tiineysaika on likimain 44 vuorokautta.

Pariutumishaluinen harmaaoravanaaras levittää hormonipitoisia eritteitä ympäri elinaluettaan. Sen tuoksu saattaa houkutella paikalle jopa 30 urosta. Ne ajavat naarasta takaa, kunnes voimakkain uros voittaa kisan ja parittelee naaraan kanssa. Onnistuneen parittelun jälkeen naaras rakentaa poikaspesän, johon se synnyttää jälkeläisensä. Harmaaorava saa yleensä 3, mutta joskus jopa 9 jälkeläistä. Harmaaorava saa kaksi pentuetta vuodessa. Ensimmäisen keväällä maalis-huhtikuussa ja toisen kesällä kesä-heinäkuussa.

Vastasyntyneet poikaset käyttävät ravinnokseen emon maitoa ja ne ovat valmiita jättämään pesän seitsemän viikon ikäisenä. Nuoret oravat joutuvat kuitenkin helposti petojen saaliiksi. Nuoret yksilöt ovat myös hyvin leikkisiä. Tämän käyttäytymisen uskotaan kehittävän eläimen selviämistaitoja. Poikaset itsenäistyvät lopullisesti noin puolivuotiaina.

## Ravinto
Harmaaoravat käyttävät mieluiten ravinnokseen pähkinöitä ja tammenterhoja, joiden kuorien avaamiseen niiden etuhampaat soveltuvat hyvin. Syksyisin orava kätkee talvea varten ravintoa, joita se ei heti tarvitse. Kätköt orava löytää muistinsa ja hajuaistinsa avulla. Oravat syövät myös hedelmiä ja puiden mahlaa kun niitä on saatavilla. Joskus ne ryöstävät myös linnunpesiä.

## Lähteet

## Aiheesta muualla
*
Ketšualaiset kielet

**Ketšualaiset kielet** on kielikunta, johon kuuluvia kieliä puhutaan pohjoisen Etelä-Amerikan alueella. Se on koko Andien alueen tärkein ja suurin kielikunta, mikäli indoeurooppalaista kielikuntaa ei lasketa lukuun. Ketšualaisten kielten puhutuin kieli on ketšua, jolla on lähteestä riippuen 4–10 miljoonaa puhujaa. Luku vaihtelee kielten häilyvien rajojen vuoksi.

Riippuen siitä, mitkä lasketaan omiksi kielikseen ja mitkä murteiksi, ryhmään katsotaan kuuluvan kaksi tai 46 kieltä.

Ketšuan kymmenet murteet sekoittavat kielikunnan luokittelua. Nykyisin standardisoitu ketšua (kehittynyt Cuzcon murteesta) näivettää yhä enenevässä määrin murre-eroja. Ei kuitenkaan voida sanoa, että kaikki ketšuankielisiksi itsensä kokevat ymmärtäisivät äidinkielen omaisesti Cuzcon murretta, joten on turvallisempaa puhua ketšualaisesta kielikunnasta kuin yhdestä ainoasta kielestä. 

Kielikunnan alkukodin uskotaan sijainneen Perun eteläisillä ylängöillä. 

## Ketšuan ja aimaran suhde
Toisinaan aimara on laskettu kuuluvaksi tähän kielikuntaan, mutta suurin osa tutkijoista pitää mm. kielten yhteistä sanastoa tiiviin kanssakäymisen tuloksena ennemmin kuin kielten välisen sukulaisuuden merkkinä. Loppujen lopuksi aimara ja ketšua ovat hyvinkin erilaisia keskenään. 

Ketšua yhtenäistyy Cuzcon murteen yleistyessä, ja murre-erot vähenevät. Samalla syntyy lisää eroa aimaraan ja sen sukulaiskieliin. 

Jotkin kielitieteilijät haluavat yhdistää ketšualaiset ja aimaraiset kielet ketšumaralaiseen kielikuntaan, mutta monien mielestä tällaisen kielikunnan muodostaminen on kaukaa haettua ja liian teennäinen.

## Lähteet
Fanny

**Fanny** tarkoittaa seuraavia asioita: 

* Fanny, naisen etunimi
* Fanny, paikkakunta Länsi-Virginian osavaltiossa Yhdysvalloissa
* 821 Fanny, päävyöhykkeen asteroidi
* Fanny, Juha-Matin eli Jussi Mäkelän yhtye
* *[[Fanny (musikaali)|Fanny]]*, yhdysvaltalainen musikaali
* *[[Fanny (vuoden 1932 elokuva)|Fanny]]*, ranskalainen elokuva vuodelta 1932
* *[[Fanny (vuoden 1961 elokuva)|Fanny]]*, yhdysvaltalainen elokuva vuodelta 1961
* Fanny (yhtye), 1970-luvulla toiminut Jean ja June Millingtonin, Nicole de Barclayn ja Alice de Buhrin muodostama rock-yhtye.
Vale-Dmitri I

**Vale-Dmitri I** (), ensimmäinen kolmesta Vale-Dmitristä, oikealta nimeltään mahdollisesti **Grigori Otrepjev**, oli Venäjän tsaari vuosina 1605–1606. Hän väitti olevansa Iivana IV Julman nuorin poika Dmitri Ivanovitš, joka oli poikaiässä kuollut onnettomuudessa tai murhattu. Dmitri ilmeisesti menehtyi 17. toukokuuta 1606 kapinassa. Dmitrin seuraajaksi tuli Vasili IV.

## Vallankaappaus
Vale-Dmitri ilmestyi historiaan vuoden 1600 tienoilla väittäen olevansa Iivana IV:n nuorin poika, joka olisikin muka säilynyt hengissä murhayrityksestä. Tsaari Boris Godunov väitti vallantavoittelijan olevan todellisuudessa karannut munkki Grigori Otrepjev (synt. Juri Otrepjev), mutta ei ole tiedossa, mihin hän väitteensä perusti. 

Dmitri sai taakseen puolalaiset käännyttyään nimellisesti katolilaiseksi ja myös monet Venäjän ylimysaateliset pajarit, jotka halusivat vihaamansa tsaari Boris Godunovin ja koko Godunov-suvun pois vallasta. Dmitrin ensimmäinen yritys valtaannousussa epäonnistui hänen pienen armeijansa kärsittyä tappion, mutta Boris Godunovin samanaikainen äkillinen kuolema mahdollisti Dmitrin nousun tsaariksi Godunovin pojan Fjodor II:n lyhyen hallintokauden ja murhan jälkeen vuonna 1605.

## Tsaarina
Tsaarina Dmitri petti useimmat tukijansa; pajareille hän oli liian länsimielinen ja aloitti epämiellyttäviä uudistuksia. Puolalaiset pettyivät, kun hän ei aloittanut Venäjän katolistamista vaan kääntyi päinvastoin takaisin ortodoksiksi. 

Vale-Dmitri avasi suljetun Moskovan ulkomaalaisille, ja venäläisen valtion heikkous ja asteittainen hajoaminen antoivat Länsi-Euroopan valloille mahdollisuuden tunkeutua syvälle Itä-Eurooppaan. Puola-Liettua, Tanska, Saksalais-roomalainen keisarikunta, Ruotsi, Turkki ja myös Venäjän kaukaiset kauppakumppanit Englanti ja Hollanti yrittivät kaikki saada etua siitä valtatyhjiöstä, joka oli yllättäen muodostunut Euroopan itäiselle laidalle.

Hän houkutteli kanssaan naimisiin puolalaisen aatelisen Marina Mnišekin eli Maria Jurjevnan (1588-1614), jolle hän lupasi rahaa ja timantteja, tsaarittaren aseman, Pihkovan ja Novgorodin kaupungit, oikeuden säilyttää katolinen uskontonsa sekä luvan naida uudelleen, jos mies itse kuolisi. Marina ehdittiin kruunata tsaarittareksi viikkoa ennen Vale-Dmitrin kuolemaa toukokuussa 1606.

Pajarit lietsoivat Dmitriä vastaan kapinan, jonka yhteydessä hänet syöstiin vallasta toukokuussa vuonna 1606. Kapinan yhteydessä tsaari ilmeisesti kuoli hallittuaan alle vuoden. Valtaistuimelle nousi nyt pajarien johtava mies, Vasili Ivanovitš Šuiski. Tarinan mukaan Dmitrin ruumis poltettiin ja tuhkat ammuttiin tykillä Puolan suuntaan.

## Lähteet

## Aiheesta muualla
Keskuskenttä

**Keskuskenttä** on useiden Suomessa sijaitsevien urheilukenttien nimi.

* Joensuun keskuskenttä
* Karhulan keskuskenttä
* Kokkolan keskuskenttä
* Kuopion keskuskenttä
* Pietarsaaren keskuskenttä
* Porvoon keskuskenttä
* Rovaniemen keskuskenttä
* Seinäjoen keskuskenttä
Teijo Erkinharju

**Teijo Tapani ”Twist Twist” Erkinharju** (s. 24. tammikuuta 1962 Kuusankoski) on suomalainen muusikko. Hän oli Peer Güntin rumpali vuosina 1981–2005. Hänen muita yhtyeitään ovat olleet muun muassa Leningrad Cowboys, Los Bastardos Finlandeses, Road Crew, Daavid & Goljat, Daltons, Devil’s Milk ja MegaSnake. Sittemmin hän on soittanut The Zönk! -yhtyeessä. Hän on toiminut myös sessiomuusikkona. 

Erkinharju tunnetaan räväkästä ja nopeasta soittotyylistään. 1980-luvulla hän käytti enimmäkseen Pearl-merkkisiä rumpusettejä, joihin kuuluu kaksi bassorumpua ja muun muassa neljä octobania. Myöhemmin hän on soittanut Drum Workshopin rummuilla ja käyttänyt pääasiassa vain yhtä bassorumpua. Paiste-merkkisiä symbaaleja hän on käyttänyt lähes koko uransa.

Erkinharjun uraa kunnioittava taideteos julkaistiin Kouvolassa vuonna 2024. Taideteos sijaitsee kaupungin keskustassa Asemakadulla. Se esittää Erkinharjun soittaman rumpusetin rumpukalvoja. Taideteoksen on tehnyt kouvolalainen taiteilija Jonne Pitkänen.

Erkinharjusta ilmestyy syksyllä 2025 Docendon kustantama, Topi Salmen ja Erkinharjun kirjoittama kirja *Twist Twist*. EAN: 9789528502739 

## Lähteet
Zelenodolsk

**Zelenodolsk** () eli **Yäşel Üzän** (tataariksi Яшел Үзән) on kaupunki ja Zelenodolskin piirin keskus Tatarstanin tasavallan luoteisosassa Venäjällä. Se sijaitsee Volgan ja sen muodostaman Kuibyševin tekojärven vasemmalla rannalla 38 kilometriä Kazanista ylävirtaan.

Zelenodolsk on tärkeä jokiliikenteen satama ja teollisuuskeskus. Kaupungissa on kuuluisa laivatelakka, joka on perustettu 1895. Kaupungin nähtävyyksistä mainittakoon vuosina 1980–1981 rakennettu moskeija. Kaupungin pinta-ala on 26,6 km². Kaupungin kautta kulkee Moskovan ja Kazanin välinen päärata, jolta risteää myös rata pohjoiseen Marin tasavallan pääkaupungin Joškar-Olan kautta Kirovin alueen Jaranskiin. Toinen pistorata jatkaa Volžskiin.

Kaupungin asukasluku oli vuoden 2010 väestönlaskennassa 97&nbsp;674. Vuonna 1989 asukasluku oli 94&nbsp;100, ja väestöstä oli venäläisiä 67&nbsp;% ja tataareja 29,1&nbsp;%. 

Kylmän sodan aikana kaupungissa oli salainen sota-alusten suunnittelukeskus. 

## Lähteet

## Aiheesta muualla

*Piirin kotisivut   (zelendol.ru)
*Tietoa tasavallan sivustolla   (tatarstan.ru)
Definitely Maybe – The DVD

**Definitely Maybe - The DVD** on brittiläisen rock-yhtye Oasiksen DVD-julkaisu, joka sisältää kokonaisuudessaan yhtyeen debyyttialbumin Definitely Maybe ja aikaisemmin vain LP-painoksella olleen *Sad Song* kappaleen toisen version. Lisäksi levyllä on videot kaikista kappaleista, joihin sellainen on tehty, live-taltioinnit kaikista kappaleista, dokumenttipätkä, jossa yhtye, muut osalliset ja aikalaiset kertovat albumin synnystä, ajanhengestä sekä albumin kappaleista. Mukana on myös vanhoja haastatteluja ja muita videopätkiä.

## DVD:n Sisältö

* Kaikki kappaleet on kirjoittanut Noel Gallagher.
* Kaikki raidat studio- ja liveversioina

#Rock 'N' Roll Star 
#Shakermaker 
#Live Forever
#Up in The Sky
#Columbia
#Supersonic
#Bring It On Down
#Cigarettes & Alcohol
#Digsy's Dinner
#Slide Away
#Married With Children
#Sad Song

## Muu materiaali

*Dokumentti albumin ja kappaleiden synnystä
*Musiikkivideot kappaleista "Rock 'N' Roll Star", "Shakermaker", "Live Forever" (brittiläinen sekä yhdysvaltalainen versio), "Supersonic" (brittiläinen sekä yhdysvaltalainen versio) ja "Cigarettes & Alcohol".
Heimo Holopainen

**Heimo Juhani "Holle" Holopainen** (s. 27. syyskuuta 1948 Helsinki) on suomalainen televisiokasvo, radioääni ja muusikko. Hän on ollut myös käsikirjoittajana sketsisarjoissa *[[Velipuolikuu]]* ja *[[Mutapainin ystävät]]* sekä ajankohtaisviihdeohjelmissa *[[Frank Pappa Show]]*, *[[Iltalypsy]]* ja *[[Hohtohetki]]*. 

Laulaja ja meikkitaiteilija Helena Lindgren on Heimo Holopaisen sisar.

## Muusikko
1960–1970-luvuilla Holle Holopainen toimi basistina muun muassa yhtyeissä Islanders, Topmost, Apollo ja H.E.C.. Hän toimi myös Hullujussi-yhtyeen basistina ja laulajana, yhtenä roolihahmonaan "Heimo Hohto".

## Radioääni
Radiouransa Holopainen aloitti Yleisradion rockohjelmissa 1970-luvun lopussa. Rockradiossa Holopainen paitsi juonsi, myös esitti ääniroolihahmoja Kapteeni Sika, Leo Eläin, Susi-Kalle Andersson ja DJ Börje . 1980-luvun loppupuolella Holopainen toimi lyhyen aikaa helsinkiläisen kaupallisen paikallisradion Radio Sykkeen päätoimittajana. Sen jälkeen hän on ollut musiikkitoimittajana Yleisradion Radio Suomessa ja YleQ:ssa ja vuodesta 2008 lähtien iltapäiväjuontajana puheradio Yle Puheessa. Hän on myös kommentoinut ajankohtaisia asioita "Leo Eläimenä". Tunnettuja Holopaisen radio-ohjelmia ovat esimerkiksi: *[[Pop eilen - tänään]]*, *[[Kovan päivän ilta]]*, *[[Rockradio]]*, *Kersantti Pippuri*, *Hollen dollarihymy* ja Poppikoulu.

## Televisiokasvo
1980-luvulla Holopainen nähtiin televisiossa juontamassa lasten ja nuorten visailu- ja taito-ohjelmaa *Erkki!*, jossa pisteytys toteutettiin liimaamalla tarramerkkejä ("Erkki-merkkejä") lasten paitoihin. 1990-luvun alussa hän tuli tunnetuksi *[[Frank Pappa Show|Frank Pappa Show'n]]* nimikkohenkilönä. Hän juonsi syksyllä 2001 sisustusremonttiaiheista ohjelmaa *[[Kodin kääntöpiiri]]*. Holopainen on ollut keskustelijana myös Ylen *[[Jälkiviisaat|Jälkiviisaissa]]*.

## Muistelmat
* 

## Lähteet

## Aiheesta muualla
* Hullujussi Ylen Elävässä arkistossa
* Kodin kääntöpiiri Yle Elävässä arkistossa
Hermokaasu

**Hermokaasut** ovat taistelukaasuja, jotka lamaannuttavat hermostoa. 

Kemialliselta rakenteeltaan hermokaasut ovat organofosfaatteja. Ne vaikuttavat inaktivoimalla pysyvästi asetyylikoliinia hajottavan asetyylikoliiniesteraasientsyymin, jolloin asetyylikoliinia kertyy elimistöön ja seuraa kolinerginen kriisi. Huoneenlämmössä hermokaasut ovat nesteitä. Hermokaasut jaetaan yleensä G- ja V-tyypin hermokaasuihin ja ne voidaan luokitella pysyvyyden mukaan myös ilma- tai maastokaasuiksi. G-aineet ovat ilmakaasuja, jotka vaikuttavat lähinnä hengityksen kautta. V-kaasut ovat puolestaan maastokaasuja, jotka vaikuttavat sekä hengityksen että ihon kautta. Tunnetuimpia G-tyypin hermokaasuista ovat tabuuni, somaani, sariini ja V-tyypin hermokaasuista VX. Niitä voidaan levittää maastoon tai aerosolina ilmaan.

Hermokaasut on luokiteltu joukkotuhoaseiksi YK:n päätöslauselmassa 687 ja niiden valmistus ja varastointi on kielletty kemiallisten aseiden kieltosopimuksessa 1993. Kielto tuli voimaan 29. huhtikuuta 1997.

Myrkytyksen oireita ovat muun muassa hikoilu, kouristukset, pupillien supistuminen, syljeneritys, virtsaaminen ja hallitsematon ulostus. Kuolema seuraa tukehtumisesta hengityslihasten lamaantuessa. Hermokaasut kulkeutuvat elimistöön hengityksen kautta, ruoansulatuskanavasta tai ihon läpi. Niiltä suojautumiseen tarvitaan koko vartalon peittävä puku – kaasunaamari ei riitä.

Myrkytyksen vasta-aine on atropiini, jota tarvitaan useita päiviä jatkuvasti.

## Aiheesta muualla

*A Short History of the Development of Nerve Gases
Nižnekamsk

**Nižnekamsk** () eli **Tübän Kama** () on runsaan 230&nbsp;000 asukkaan teollisuuskaupunki Kamajoen varrella Tatarstanin tasavallan pohjoisosassa Venäjällä, 237 kilometriä Kazanista itään. Kaupunki on tärkeä petrokemianteollisuuden keskus. Öljyä jalostava OAO Nižnekamskneftehim on kaupungin suurimpia työnantajia.

## Väestö
Vuonna 1989 kaupungin väestöstä oli tataareja 46,5 prosenttia, venäläisiä 46,1 prosenttia, tšuvasseja 3,0 prosenttia, ukrainalaisia 1,0 prosenttia ja baškiireja 1,0 prosenttia.

## Historia
Nižnekamsk perustettiin vuonna 1961 työläisasutukseksi petrokemianteollisuuslaitoksen perustamisen yhteydessä. Kaupunki siitä tuli vuonna 1966.

## Urheilu
Paikallinen öljynjalostamo Nižnekamskneftehimin jääkiekkoseura HK Neftehimik Nižnekamsk pelaa Itä-Euroopan ja Venäjän huippuliigassa KHL:ssä.

## Lähteet

## Aiheesta muualla
Who Feels Love?

**"Who Feels Love?"** on brittiläisen rock-yhtye Oasiksen kappale ja single, joka julkaistiin 17. huhtikuuta 2000.  Single nousi suoraan Ison-Britannian single-listan sijalle 4 myyden kotimaassaan hieman yli 137&nbsp;000 kappaletta. "Who Feels Loven?" b-puolia ovat "One Way Road" ja "Helter Skelter". Singlen kansi on kuuluisan kansitaiteilija Simon Halfonin suunnittelema.

## Kappaleet

Kaikki kappaleet kirjoittanut Noel Gallagher, ellei toisin mainita.

* CD RKIDSCD 003
# "Who Feels Love?" – 5:45
# "One Way Road" – 4:03
# "Helter Skelter" – 5:51 (Lennon / McCartney)

* 7" RKID 003
# "Who Feels Love?" – 5:45
# "One Way Road" – 4:03

* 12" RKID 003T
# "Who Feels Love?" – 5:45
# "One Way Road" – 4:03
# "Helter Skelter" – 5:51 (Lennon / McCartney)

* Kasetti RKIDCS 003
# "Who Feels Love?" – 5:45
# "One Way Road" – 4:03

* Japani CD edition ESCA 8133
# "Who Feels Love?" – 5:44
# "One Way Road" – 4:03
# "Gas Panic!" (Demo) – 6:39

## Aiheesta muualla
* Oasis - Who Feels Love? (Official Video) YouTubessa
Naberežnyje Tšelny

**Naberežnyje Tšelny** () eli **Yar Çallı** (tataariksi Яр Чаллы) on Tatarstanin toiseksi suurin kaupunki Venäjällä. Se sijaitsee Kamajoen ja siihen padotun Ala-Kaman tekojärven rannalla tasavallan koillisosassa 225 kilometriä Kazanista itään. Se on merkittävä teollisuuskeskus ja Tukajevin piirin hallinnollinen keskus.

Naberežnyje Tšelnyssä sijaitsee KamAZin raskaita kuorma-autoja, panssarivaunuja ja dieselmoottoreita valmistava tehdas, joka on alallaan suurimpia maailmassa. Kaupungissa sijaitsevan Ala-Kaman vesivoimalaitoksen teho on 1&nbsp;250 megawattia.

## Historia
Naberežnyje Tšelny perustettiin vuonna 1621. Kaupunginoikeudet se sai vuonna 1931. Kaupungin nimi oli **Brežnev** vuosina 1982–1988.

## Väestö
Kaupungissa on noin puoli miljoonaa asukasta (vuonna 2010 yhteensä 513&nbsp;193), ja sen metropolialueella noin 900&nbsp;000.

**Asukasluvun kehitys:**
* 160 000 (1959)
* 509 870 (2002)
* 507 900 (2005)
* 513 000 (2010)

Vuonna 2010 kaupungin väestöstä oli venäläisiä 44,9 prosenttia, tataareja 47,4 prosenttia, tšuvasseja 1,9 prosenttia, ukrainalaisia 1,3 prosenttia, baškiireja 1,2 prosenttia sekä mareja, mordvalaisia ja udmurtteja 1,5 prosenttia.

## Lähteet

## Aiheesta muualla

*Kaupungin historiaa  (nabchelny.ru)
Sunday Morning Call

**Sunday Morning Call** on brittiläisen rockyhtye Oasiksen kappale ja kolmas single yhtyeen neljänneltä albumilta *[[Standing on the Shoulder of Giants]]* (2000). Kappale julkaistiin singlenä 3. heinäkuuta 2000 ja se nousi kotimaassaan Britannian singlelistan sijalle 4. 

Singlen B-puolina julkaistiin kappaleet ”Carry Us All” ja ”Full On”. Kaikki kappaleet ovat Noel Gallagherin kirjoittamia ja laulamia.

Singlen kansi on kansitaiteilija Simon Halfonin suunnittelema.

## Kappaleet
Kaikki kappaleet säveltänyt ja sanoittanut Noel Gallagher.

### 7 tuuman vinyyli ja C-kasetti

### 12 tuuman vinyyli ja CD-levy

## Kokoonpano
### Yhtye
* Noel Gallagher – laulu, akustinen kitara, sähkökitara, basso, koskettimet, mellotron, syntetisaattori
* Alan White – rummut, tamburiini

### Tuotanto
* Tuotanto ja äänisuunnittelu: Mark Stent
* Tekniikka: Paul Stacey
* Avustava tekniikka: Wayne Wilkins, Paul Walton, Aaron Pratley
* Masterointi: Howie Weinberg (CD-julkaisu), Kevin Metcalfe (vinyylijulkaisu)
* Ohjelmointi ja Pro Tools -efektit: Jan ”Stan” Kybert
* Studioavustaja: Steve ”Rambo” Robinson
* Kansikuva: Simon Halfon (graafinen suunnittelu)
Menzelinsk

**Menzelinsk** () eli **Minzälä** () on kaupunki Ala-Kaman tekojärven rannalla Tatarstanin itäosassa Venäjällä, 292 km Kazanista itään.  

## Väestö
Menzelinskin kaupunki toimii piirin Menzelinskin keskuksena. Kaupungissa asui 16 476 ja koko piirissä 29&nbsp;359 henkeä (2010). Vuonna 1989 väestöstä oli venäläisiä 49,3 prosenttia ja tataareja 46,8 prosenttia.

## Historia
Menzelinsk perustettiin Menzelja- ja Kamajokien yhtymäkohtaan vuonna 1586. Kaupunginoikeudet se sai vuonna 1781.

## Lähteet
Stand by Me (Oasiksen kappale)

__NOTOC__
**Stand By Me** on brittiläisen rockyhtye Oasiksen single, joka julkaistiin 22. syyskuuta, 1997. Singlen korkein listasijoitus oli Ison-Britannian singlelistan sija 2. Singleä on myyty pelkästään kotimaassaan britanniassa yli 422&nbsp;000 kappaletta ja sen b-puolia ovat *(I Got) The Fever*, *My Sister Lover* ja *Going Nowhere*.

Noel Gallagher on sanonut laulusta: "Laulu alkaa lauseella "*Made a meal and threw it up on Sunday*". Kun ensimmäisen kerran muutin Lontooseen äitini soitteli minulle jatkuvasti ja kyseli olenko syönyt kunnolla. Joten yritin tehdä sunnuntaipaistia, ja laattasin sen jälkeen kaksi päivää ruokamyrkytyksen takia. Toinen lause "*There is one thing I can never give you, my heart will never be your home*.". Siinä on kyse yksityisyydestä, joka minun täytyy pitää - paikka jonne menen kirjoittamaan materiaalini. Tyttöystäväni Meg oli varsin järkyttynyt tästä. 

## Kappaleet
Kaikki kappaleet kirjoittanut on Noel Gallagher, ellei toisin mainita.

### CD <small>CRESCD 278</small>
#
#
#
#

### 7" <small>CRE 278</small>
#
#

### 12" <small>CRE 278T</small>
#
#
#

### Kasetti <small>CRECS 278</small>
#
#

## Lähteet

## Aiheesta muualla
* Oasis - Stand By Me (Official Video) YouTubessa
Don’t Go Away

**Don’t Go Away** on brittiläisen rock-yhtye Oasiksen kappale. Kappaleen on kirjoittanut yhtyeen kitaristi Noel Gallagher, ja se on yhtyeen kolmannen studioalbumin *[[Be Here Now]]* (1997) kahdeksas raita. 

”Don’t Go Away” julkaistiin singlenä 19. helmikuuta 1998 ainoastaan Japanissa, jossa se nousi Oriconin singlelistan sijalle 48. Se julkaistiin promosinglenä myös Yhdysvalloissa ja Ranskassa. Yhdysvalloissa se nousi *[[Billboard]]in* Hot Modern Rock Tracks -listan viidenneksi. Kappaleesta on julkaistu myös musiikkivideo.

Noel Gallagherin mukaan laulu kertoo hänen äidistään, joka joutui sairaalaan ja jolla luultiin olevan syöpä. Gallagher kuvaa laulua seuraavasti: 

## Kappaleet

Kaikki kappaleet kirjoittanut Noel Gallagher, ellei toisin mainita.

#”Don’t Go Away”
#”Cigarettes & Alcohol” (Live from Manchester 1997)
#”Sad Song”
#”Fade Away” (Warchild versio)

Catalogue No: ESCA-6948

## Lähteet

## Aiheesta muualla
*Oasis - Don't Go Away (Official Video) YouTubessa
Almetjevsk

**Almetjevsk** () eli **Älmät** () on noin 150 000 asukkaan öljyteollisuuskaupunki Venäjän Tatarstanin itäosassa, 279 kilometriä Kazanista itään. Kaupunki sijaitsee Kaman sivujoen Zain varrella.

Almetjevskissä on keskisuuren venäläisen Tatneft-öljy-yhtiön kotipaikka ja tähän liittyvää öljyteollisuutta. Paikkakunta on koko Venäjän öljynsiirtoputkiston keskisimpiä risteyskohtia. Täällä on entisen Itäblokin maihin johtavan Družba-öljynsiirtoputken alkukohta. Transneftin öljyputkia kulkee kaupungista myös esimerkiksi Nižni Novgorodiin, Samaraan ja Subhankulovoon.

## Väestö

Vuonna 1989 kaupungin väestöstä oli tataareja 50,4 prosenttia ja venäläisiä 42,9 prosenttia.

Väliluvun kehitys:
* &nbsp;49&nbsp;000 (1959)
* &nbsp;77&nbsp;000 (1969)
* 136 400 (1989)
* 140&nbsp;437 (2002)
* 142 200 (2005)
* 146&nbsp;393 (2010 väestönlaskenta)

## Historia
Paikkakunnalla on sijainnut Almet (Älmät) -niminen tataarikylä 1600-luvulta alkaen, mutta kaupunkina se on nuori. Se kasvoi alueen öljyteollisuuden myötä ja sai kaupunkioikeudet vuonna 1953. 

## Muuta
Jääkiekkoseura Neftjanik Almetjevsk pelaa Venäjän Vysšaja Ligassa.

## Lähteet

## Aiheesta muualla

*Kaupunginhallinnosta Tatarstanin tasavallan sivustolla   (tatar.ru)
*Piiristä Tatarstanin tasavallan sivustolla   (tatar.ru)
Pete Best

**Randolph Peter Best** (s. **Randolph Peter Scanland**, 24. marraskuuta 1941 Madras, Brittiläinen Intia) on brittiläinen, uransa päättänyt muusikko. Hän on The Beatles -yhtyeen alkuperäisrumpali, joka erotettiin vuonna 1962. Lennon, McCartney ja Harrison erottivat hänet, kun Beatles oli tekemässä ensimmäistä levyään EMI:lle. Erottamispäätöksen kertoi Bestille yhtyeen manageri Brian Epstein.

Best ei ollut levytuottaja George Martinin mielestä riittävän hyvä rumpali levylle, ja hän halusi käyttää kokeneempaa rumpalia. Tämä oli melko yleistä sen ajan levytyksissä. Best oli aiemmin kelvannut Polydor-levy-yhtiölle, kun Beatles levytti Tony Sheridanin taustayhtyeenä. 

Paul McCartney kertoi myöhemmin, että syy Bestin erottamiseen oli hänen persoonansa eikä huono soittotaito. Best oli hiljaisempi ja järkevämpi kuin muut, eikä hän ollut yhtä taiteilijaluonne. McCartney, Lennon ja Harrison viettivät aikaa yhdessä muutenkin kuin keikoilla, mutta Best jäi hieman ulkopuoliseksi. Best itse arvelee yhdeksi erottamisen syyksi komean ulkonäkönsä ja sen aiheuttaman muita jäseniä suuremman suosion ihailijoiden keskuudessa.

Bestin tilalle yhtyeeseen tuli Ringo Starr. The Beatlesin jälkeen Best on soittanut muun muassa yhtyeissä Lee Curtis and the All-Stars, The Pete Best Four, The Pete Best Combo sekä The Pete Best Band. Suuren osan elämästään hän on kuitenkin elättänyt itsensä muilla töillä kuin musiikin tekemisellä. Hän lopetti soittamisen vuonna 1968 ja työskenteli aluksi leipomossa ja myöhemmin pitkään työvoimatoimiston virkailijana.

Best pyydettiin kuitenkin aina välillä esiintymään, ja kahdenkymmenen vuoden tauon jälkeen hän lopulta suostui vuonna 1988. Hän on sittemmin kiertänyt esiintymässä paljonkin. Vuonna 1995 julkaistu Beatlesin *[[Anthology 1]]* -kokoelma sisälsi levytyksiä, joilla Best soittaa. Tästä levystä hän saa tekijänoikeuspalkkioita, joita on jo kertynyt miljoonien eurojen edestä.

Best lauloi The Beatlesin esiintymisissä yleensä yhden tai kaksi laulua illassa. Hänen vakionumeroitaan olivat muun muassa ”Matchbox” ja ”Boys” sekä McCartneyn kirjoittama ”Pinwheel Twist”. Vuonna 1962 Decca-levy-yhtiölle tehdyssä koenauhoituksessa, jossa tallennettiin 15 laulua, Best toimi ainoastaan rumpalina, kuten myös saman vuoden lopulla EMI-yhtiölle tehdyissä harjoitusnauhoituksissa. Vuonna 2008 ilmestyi The Pete Best Bandin albumi *Heyman’s Green*, jonka kappaleiden säveltämiseen Best on osallistunut. Levy sai kriitikoilta suopean vastaanoton. Best soittaa levyllä rumpuja, mutta ei laula.

Best oli Parikkalassa vuosittain järjestettävän Kovan Päivän Ilta -tapahtuman pääesiintyjänä vuonna 1999. Hän ei tiettävästi ole tavannut muita The Beatlesin jäseniä vuonna 1962 tapahtuneiden potkujensa jälkeen.
Eräässä Paul McCartneyn elämäkerrassa väitetään, että McCartney olisi soittanut Bestille vuonna 1995 ja kertonut tulossa olevasta Anthology-levystä ja sen Bestille tuomista tekijänoikeusrahoista. Bestin mukaan soittaja oli kuitenkin hänen vanha ystävänsä, pitkään Beatlesin palveluksessa ollut Neil Aspinall.

Huhtikuussa 2025 Best ilmoitti lopettavansa esiintymiset ja jäävänsä eläkkeelle. 

## Lähteet

## Aiheesta muualla

* Viralliset kotisivut
Joona Mielonen

**Joona Pekka Mielonen** (s. 30. joulukuuta 1985 Kotka) on suomalainen apulaisohjaaja ja näyttelijä. Mielonen näytteli ''Salatut elämät'' -televisiosarjassa Kasper Koposen roolin. Hän tuli mukaan kuvauksiin vuonna 2002, mutta jäi hyvin pian pois sarjasta. Alkuvuonna 2004 Mielonen palasi sarjan kuvauksiin, ja näytteli sarjassa vuoteen 2005, jonka jälkeen hän poistui sarjasta lopullisesti. Mielonen on näytellyt vuosina 2000–2001 sarjassa *[[Pertsa ja Kilu]]* toista pääosaa.

Mielonen valittiin kunnallisvaaleissa 2012 Kotkan kaupunginvaltuuston jäseneksi Vasemmistoliiton listalta. Aiemmin hän oli toiminut lyhyen aikaa SDP:n kolmantena varavaltuutettuna kunnallisvaalien 2004 jälkeen ja ollut Vasemmistoliiton ehdokkaana vuoden 2011 eduskuntavaaleissa.

Keväästä 2004 Mielonen on julkaissut Mikseri.netissä, Molo Hasardi -nimisessä yhtyeessä, rallahtavaa musiikkia. Yhtyeen alkuna pidetään ”Seppo Paananen” -kappaletta.

## Filmografia
*''Suomen hauskin mies'' – kauranjyviä nyppivä vanki (2018)
*''Tappajan näköinen mies'' – nuorimies kerrostalossa (2016)
*''Nuotin vierestä'' – karaokekilpailijan puoliso (2016)
*''Päin seinää'' – miesääni puhelimessa (2014)
*''Kansan mies'' – haastattelija (2013)
**[[Likainen pommi (elokuva)|Likainen pommi]]* – Pupukarhu (2011)
*''Veijarit'' – Tivolin tanssijannu (2010)
**[[Salatut elämät]]* – Kasper Koponen (2003–2006)
**[[Pertsa ja Kilu]]* – Pertsa (2000–2001)

## Vaalimenestys

## Lähteet

## Aiheesta muualla
*
Melusaaste

**Melusaaste** on liian kovaa melua. Melu on ääntä, joka on terveydelle haitallista tai joka merkityksellisesti vähentää ympäristön viihtyisyyttä tai merkityksellisesti haittaa työntekoa. Melun voimakkuus ilmoitetaan desibeleinä. Liika altistuminen melusaasteelle saattaa aiheuttaa tinnitusta.

## Lainsäädäntöä

Melulähteille on työkäytössä määritelty melurajat, joita työkone ei saisi ylittää. Työlainsäädännössä on määritelty aikarajoja työntekijän melusaasteelle altistumiselle.

Euroopan unionin ympäristömeludirektiivin (2002/49/EY) tarkoituksena on vähentää ja ehkäistä ympäristömelun aiheuttamia haittoja. Direktiivi edellytti muun muassa meluselvityksen ja meluntorjunnan toimintasuunnitelman laatimista. Suomessa direktiivi toteutuu osana ympäristönsuojelulakia (27.6.2014/527, esim. 151§–153§).

## Melusaasteen lähteitä
Melusaastetta syntyy esimerkiksi liikenteestä ja työkoneista sekä äänekkäistä tapahtumista kuten ulkoilmakonserteista. Melusaastetta voi syntyä myös teollisuuslaitoksista (kuten tuulivoimaloista, kivimurskaamoista), työkoneista (kuten satamien ja muiden toimipisteiden lastinkäsittelylaitteet), yksittäisistä koneista ja laitteista (kuten lehtipuhaltimista, raivaus- ja moottorisahoista, ilmastointilaitteista), vesipumpuista) ja muista melulähteistä. Työkoneiden melu synnyttää haittaa myös laitteen käyttäjälle, jos melun lähde on lähellä koneenkäyttäjän kuulojärjestelmää.

## Meluhaittojen vähentäminen

Melusaasteen haittavaikutuksia vähennetään melusaastetta aiheuttavien lähteiden äänen vaimennusta. Esimerkkinä ulkoisesta suojauksesta ovat liikenteen meluhaittojen ehkäisyyn meluaidat ja -vallit. Haittavaikutuksia vähennetään myös ihmisten kuuloa suojaavilla kuulonsuojaimilla. Kuulosuojaimia on olemassa korvien päälle sijoitettavia kuppimaisia suojuksia ja korvakäytävään sijoitettavia korvatulppia.

Laindäädännöstä ja toimintasuunnitelmista huolimatta esimerkiksi ympäristömelulle altistuminen ei ole alkuvuonna 2014 julkaistun selvityksen mukaan Suomessa vähentynyt.

## Katso myös
* Lentomelu
* Taustahäly

## Lähteet
* 
### Viitteet

## Aiheesta muualla

* Finlex: Valtioneuvoston päätös melutason ohjearvoista
* Rantanen, Kalevi: Melu vie hengen ja hermot Tiede-lehti. 3/2010.
*Terveyden ja hyvinvoinnin laitos (THL): Melu
Little by Little / She Is Love

**Little by Little / She Is Love** on rockyhtye Oasiksen single, joka julkaistiin 23. syyskuuta, 2002.
Korkein listasijoitus Ison-Britannian singlelistan sija 2. Kappaleet *Little by Little* ja *She Is Love* ovat kumpikin a-puolia, ja ne on kirjoittanut Noel Gallagher. B-puolena on cover The Who -klassikosta *My Generation*, jonka on kirjoittanut Pete Townshend. Singlestä on myös julkaistu DVD-versio, jonka sisältö on muuten sama lukuun ottamatta *My Generation* -kappaletta, joka on korvattu kymmenen minuuttia kestävällä kolmannella ja viimeisellä osalla *Tour of Brotherly Love* -kiertuedokumentista. Singlen kansi on taiteilija Simon Halfonin suunnittelema.

## Kappaleet

Kaikki kappaleet kirjoittanut Noel Gallagher, ellei toisin mainita.

*CD RKIDSCD 26, 7" RKID 26, 12" RKID 26T
#"Little by Little" - 4:57
#"She Is Love" - 3:11
#"My Generation" - 4:05 (CD JA 12") (Townshend)

*DVD RKIDSDVD 26
#"Little by Little" - 5:02
#"Little by Little" (Demo) - 4:55
#10 minutes of noise and confusion - pt three - 8:31

*Saksa CD CDM 6730685
#"Little by Little"
#"My Generation" (Townshend)
#"Columbia" (Live)
#"Little by Little" (Live video)

## Aiheesta muualla
* Oasis - Little By Little (Official Video) YouTubessa 

## Lähteet
Alfa Phoenicis

**Alfa Phoenicis** (α Phe / α Phoenicis /alp Phe) eli **Ankaa** tai Nair al-Zaurak, Cymbae, Lucida Cymbae on Feeniksin tähdistön kirkkain tähti, suuruusluokaltaan 2,40. Tähti on spektroskooppinen kaksoistähti, mutta Ankaan B-komponentista ei tiedetä juuri mitään, vaikka se on havaittu kahdella tavalla: sekä A-tähden spektriviivojen vaihteluna että suoraan. Sen kiertoaika on 10.5 vuotta ja  radan keskietäisyys 7 AU. Absoluuttinen kirkkaus 0,52. Pyörimisnopeus 2 km/s tai suurempi; tähden pyörähdys kestää noin vuoden. Ankaa on vakaassa heliumin polttovaiheessa.

## Lähteet
Stop Crying Your Heart Out

**Stop Crying Your Heart Out** on rock-yhtye Oasiksen kappale ja single, joka julkaistiin 17. kesäkuuta, 2002. Sen korkein listasijoitus oli Ison-Britannian single-listan sija 2. Kappaletta soitettiin runsaasti Britanniassa kesällä 2002, kun Englanti putosi jatkosta jalkapallon MM-kisoista, hävittyään puolivälierissä Brasilialle 1-2.

Singlen B-puolia ovat *Thank You For The Good Times* ja *Shout It Out Loud*. Singlestä on myös julkaistu DVD-versio, joka sisältää *Stop Crying Your Heart Out*- ja *Stop Crying Your Heart Out (DEMO)*-kappaleet sekä kymmenen minuuttia kestävän toisen osan *Tour of Brotherly Love*-kiertuedokumentista. Singlen kansi on kuuluisan kansitaiteilijan Simon Halfonin suunnittelema.

## Kappaleet

Kaikki kappaleet kirjoittanut Noel Gallagher, ellei toisin mainita.

*CD RKIDSCD 24
#"Stop Crying Your Heart Out" - 5:02
#"Thank You For The Good Times" - 4:32 (Bell)
#"Shout It out Loud" - 4:20

*7" RKID 24
#"Stop Crying Your Heart Out" - 5:02
#"Thank You For The Good Times" - 4:32 (Bell)

*12" RKID 24T
#"Stop Crying Your Heart Out" - 5:02
#"Thank You For The Good Times" - 4:32 (Bell)
#"Shout It out Loud" - 4:20

*DVD RKIDSDVD 24
#"Stop Crying Your Heart Out" - 5:03
#"Stop Crying Your Heart Out" (Demo) - 5:08
#10 Minutes Of Noise And Confusion - Pt Two - 7:24

### Coverit
*Leona Lewis äänitti kappaleesta oman versionsa toiselle studioalbumilleen, *[[Echo (Leona Lewisin albumi)|Echolle]]*. Esitettyään kappaleen The X Factorin suorassa lähetyksessä, se pääsi Ison-Britannian singlelistalla sijalle 29. 

## Aiheesta muualla
* Oasis - Stop Crying Your Heart Out (Official Video) YouTubessa 

## Lähteet
Timo Rasio

**Timo Juhani Rasio** (s. 22. kesäkuuta 1966) on suomalainen muusikko. Hän on CMX-yhtyeen toisena kitaristi. Aiemmin pääasiassa basistina toiminut Rasio liittyi yhtyeeseen vuonna 1991. Rasio pyörittää eräiden muiden rockmuusikoiden kanssa helsinkiläistä rockravintolaa nimeltä Loose.

## Aiheesta muualla
*
Samtskhe-Džavakheti

**Samtskhe-Džavakheti** () on hallintoalue (*mkhare*) Georgian eteläosassa. Alueella on noin 160&nbsp;504 asukasta (2014) ja sen pinta-ala on 6&nbsp;413 neliökilometriä. Samtskhe-Džavakhetin pääkaupunki on Akhaltsikhe.

Samtskhe-Džavakheti rajautuu Adžariaan lännessä, Guriaan luoteessa, Imeretiin pohjoisessa, Šida Kartliin koillisessa, Kvemo Kartliin idässä, Armeniaan kaakossa ja Turkkiin etelässä. Alue koostuu pääosin historiallisista Meskhetin ja Džavakhetin alueista ja sisältää myös pienen Torin provinssin. Vuoden 2014 väestönlaskennan mukaan 50,5 prosenttia alueen asukkaista oli armenialaisia ja 48,3 prosenttia georgialaisia.

Armeniassa käytetään alueen Armeniaan kuuluneista osista nimeä *Javakhk* ().

Samtskhe-Džavakheti jaetaan kuuteen piirikuntaan:

## Lähteet

## Aiheesta muualla
Beta Canis Majoris

**Beta Canis Majoris** (β CMa / β Canis Majoris) eli **Mirzam**, **Murzim** tai Murzam tai (arab. *Al Murzim*) on Ison koiran tähdistössä oleva sininen jättiläistähti. Tähden näennäinen kirkkaus vaihtelee välillä 1,95–2,00 noin kuuden tunnin jaksoissa erään arvion mukaan korkeudella 0,05 m. Tähti on Beta Cephei -tyyppinen muuttuva tähti.

Näitä kuumia sinisiä sykkiviä muuttujia kutsutaan myös Beta Canis Majoris -muuttujiksi. Etäisyys n. 500±50 valovuotta. Absoluuttinen kirkkaus -3,95. Spektrityyppi B1II-III. Väri-indeksi B-V -0,23. Tämän kuuman tähden pintalämpötila on 22&nbsp;000 kelviniä. Kokonaissäteily eli todellinen luminositeetti 19&nbsp;000 aurinkoa. Säde 8 aurinkoa.

Tämän tähden suunnassa on harvemman tähtienvälisen aineen "tunneli".

## Lähteet
Akhalkalaki

**Akhalkalaki** (, "uusi kaupunki", ) on kaupunki Akhalkalakin piirikunnassa Samtskhe-Džavakhetin hallintoalueella Georgiassa. Kaupungissa asui vuoden 2014 väestönlaskennan mukaan 8&nbsp;295 asukasta.

Georgia, Azerbaidžan ja Turkki ovat päättäneet uuden Bakusta Tbilisin ja Akhalkalakin kautta Karsiin kulkevan rautatielinjan rakentamisesta ja perusparantamisesta. Akhalkalakin ja Karsin välistä osuutta lukuun ottamatta rautatie on jo olemassa. Akhalkalakissa oli vuoteen 2007 saakka venäläinen sotilastukikohta, jonka Venäjän keisarillinen armeija perusti alun perin vuonna 1910. Kylmän sodan aikana tukikohdassa oli enimmillään noin 15&nbsp;000 puna-armeijan sotilasta. Neuvostoliiton romahtamisen jälkeen tukikohta toimi merkittävänä työnantajana kaupungille.

## Lähteet

## Aiheesta muualla
Belgradin Punainen tähti

**Belgradin Punainen tähti** eli **Fudbalski klub Crvena zvezda** (Фудбалски клуб Црвена звезда) on vuonna 1945 perustettu belgradilainen, Jugoslavian ja myöhemmän Serbia ja Montenegron menestyksekkäin jalkapalloseura yhdessä verivihollisensa, paikallisvastustaja FK Partizanin kanssa. Crvena Zvezda on Serbian suosituin jalkapalloseura. Seuralla on myös joukkueet muun muassa jääkiekossa ja koripallossa.

Punainen tähti voitti Euroopan cupin vuonna 1991 ja pelasi vuonna 1979 Borussia Mönchengladbachia vastaan UEFA Cupin loppuottelussa. Maansa (Jugoslavia / Serbia ja Montenegro / Serbia) mestaruuden se voitti 25. kerran ja cupin 22. kerran vuonna 2007.

Monet myöhemmin Euroopan korkeimmissa sarjoissa menestyneet pelaajat, kuten esimerkiksi Dejan Savićević, Vladimir Jugovic, Siniša Mihajlović, Dejan Stanković ja Dragan Stojković, ovat uransa aikana pelanneet Punaisessa tähdessä.  

Seuran kannattajat tunnetaan nimellä Delije.

## Saavutukset
* Euroopan Cup: 1991
* Intercontinental Cup: 1991
* Mitropa Cup (2): 1958, 1968
* Jugoslavian sosialistisen liittotasavallan mestaruus (19): 1951, 1953, 1956, 1957, 1959, 1960, 1964, 1968, 1969, 1970, 1973, 1977, 1980, 1981, 1984, 1988, 1990, 1991, 1992
* Jugoslavian liittotasavallan / Serbia ja Montenegron mestaruus (5): 1995, 2000, 2001, 2004, 2006
* Serbian mestaruus (11): 2007, 2014, 2016, 2018, 2020, 2021, 2022, 2023, 2024, 2025
* Jugoslavian sosialistisen liittotasavallan cup (12): 1948, 1949, 1950, 1958, 1959, 1964, 1968, 1970, 1971, 1982, 1985, 1990
* Jugoslavian liittotasavallan / Serbia ja Montenegron cup (9): 1993, 1995, 1996, 1997, 1999, 2000, 2002, 2004, 2006
* Serbian cup (7): 2007, 2010, 2012, 2021, 2022, 2023, 2024

## Entisiä pelaajia
* Jovan Aćimović
* Vladimir Beara
* Miodrag Belodedic
* Dragan Džajić
* Boško Janković
* Vladimir Jugović
* Stanislav Karasi
* Bora Kostić
* Siniša Mihajlović
* Rajko Mitić
* Slavoljub Muslin 
* Darko Pančev
* Vladimir Petrović
* Robert Prosinečki
* Dušan Savić
* Dejan Savićević
* Dragoslav Šekularac
* Miloš Šestić
* Dejan Stanković
* Stevan Stojanović
* Dragan Stojković
* Darko Kovačević
* Nemanja Vidić
* Nikola Žigić

## Entisiä valmentajia
*  Ricardo Sá Pinto (2013)
*  Robert Prosinečki (2010–2012)
*  Siniša Gogić (2009)
*  Cedomir Janevski (2008–2009)
*  Zdeněk Zeman (2008)
*  Dušan Bajević (2006–2007)
*  Walter Zenga (2005–2006)
*  Zoran Filipović (2001–2003)
*  Slavoljub Muslin (1999–2001, 2003–2004)
*  Vladimir Petrović (1996–1997, 2009–2010)
*  Ljupko Petrović (1990–1991, 1994–1996, 2004)

## Lähteet

## Aiheesta muualla

*Virallinen sivu